بۇ یوخونو بۇ هفته گؤرموشم. یۇخودان دۇرونجا یازدیغیم اۆچون چوْخو یازی قیلیغینا گیرمیشدیر:
یوْلداشیملا داغلیق بیر یئره گئتمیشدیک. بیر داغین باشیندا بیر بینادا یئرلشن عابیربانکلاردان خالق آیلیقلارینی آلماقدایدی؛ آیین ۲-سی ایدی٬ بیر آز آیلیقلاری وئرمکده گئج قالمیشدیلار! نئچه نفر پولیس ده آیلیقلارینی آلیردیلار٬ چوْخو بینانین آرخا طرفیندن. ائله بیل بیزده عابیربانکلیق ایشیمیز وار ایدی٬ آنجاق خالقین صفده اوْلدوغوندان اؤترو واز گئچدیک...
اوْتوردوق. قارشیمیز داغلیق ایدی. داغلارین آراسیندان یوْل کئچیردی. یوْلداشیما «باخ اوْ داغین قایالاری چادیرا (یۇردا) بنزهییر» دئدیم. اوْ «هه٬ اۆستلرینه چادیر چکیبسن ائله بیل» دئیه یانیتلادی. یوْلون یاخینلیغیندا یئرلشن بیر قایانین آلتیندان چوْخ اۇجابوْیلو بیر موْلّا چیخیب یۇخارییا ساری یوْلا دۆشدو. من موْلّانین اۇجابوْیلوغوندان شاشیردیم (تعجوب ائتدیم). موْلّانی یاخیندان گؤرمک اۆچون ایکیمیز ده یوْلا ساری قاچماغا باشلادیق...
یئر آلیتیندا یئرلشن بیر بینادان (سایتدان) باش چیخاردیق. اوْرادا ایکی قیز (بیری قارا) بیزیم اۆستوموزه حیرصلندیلر. بیری منی دۆمسوکلهیهرک اوْنا پیس نیّتیمیزین اوْلمادیغینی آنلاتماغا چالیشیردیم.
شئیطان کروانی:
چوْمورلوق اطرافلی بیر یوْلدا بیریسی گئدیردی. بیردن یوْلدا نئچه بوْش ماشین تاپیلدی! ماشینلارین بیری اوْنون اؤنونده ساخلایاراق قاپیلاری آچیلدی. کیشی دال قاپیدان ماشینا میندی. ماشینین سۆروجوسو یوْخ ایدی٫ شوفر طرفینده اَیلشیب سۆرمگه باشلادی. قالان ماشینلار دا آرخاسیجا گلیردیلر. یوْلدا سۆررکن ماشینین دری ایله دوْلو اوْلدوغونو آنلادی. دریلردن نئچهسی قوْرخونج بیر شکیلده صندللرده اَیلشمکده ایدیلر. بیردن بیر سیرا قوْرخمالی آدام-حئیوان ماشیندا تاپیلدی٬ کیشینی سس-حرکتلری ایله قوْرخودوردولار. سانکی بۇ ماشین کروانی شئیطانی بیر آماجا گئدیردی...تحقیق ایشلری آماجلی بیر بینایا یئتیشدیلر. بینادا بیر عالیم وار ایدی. عالیم آسلانان بیر مانیتوردان کروانین گلدیگینی گؤرن کیمی قاچیب گیزلنمگه چالیشدی٬ سوْنرا بیر جاناوارین ائشیکده قالدیغینی خاطیرلاییب قاییتدی٬ آنجاق شئیطان کروانی بینایا دوْلاراق جاناواری پارتلاتدیلار٬ ساری قانی آشاغی آخدی. عالیم تکرار قاچیب گیزلنمگه چالیشارکن اوْنو دا تۇتدولار کیمی گلدی منه...
کروان گئری دؤندوگونده بیر قضایا دۆشدو. بیر نئچهسی دنیزه دۆشوردولر. قارا کیشی ده دۆشوردو. بیر دایناسور اؤزونو/باشقاسینی قۇرتارماغا چالیشیردی. کیشی بیر ایپدن آسلانارکن اوْنلاردان یاردیم ایستهدی. سوْنرا ایپی بۇراخیب بیر سیمدن آسلاناراق دنیزین اۆزرینه لاپ یاخین دایاندی. سیمی بۇراخیب بیر داش اۆستونده دۇردو (اۆستدن بیر کیشی ده آلقیشلاییردی!). دایناسور گلیب اوْنو یۇخاری چکدی...
اؤزومو گؤلده (ایستخرده) تاپدیم. آتاملا یوْلداشی گیل ده وار ایدیلار. ایکی دۇزلو اۇشاق دا وار ایدی. اوْنلارا میرتلا قاریشیق اوْلاراق اۆزمک اؤیردیردیم. آخیردا سۇیا آتیلاراق نئجه اۆزهجگی اؤیرتمک ایستهییردیم٬ آنجاق اؤزلری آتیلیردیلار٬ میلّت ده اؤیردیمیمیزه دوْلاشیردی!
اوْ باشدا آتاملا یوْلداشی میرتلا گۆلشیردیلر. اوْنلارا ساری گئدیب اۆستلرینه سۇ سپدیم.
اۇشاقلارلا گؤلون قیراغیندا سۇلان-سۇلان اوْیناییردیق. آنجاق داها سوْنرا داش آتماغا گئدهجگیمیز اۆچون قوْللاریمیز یوْرولماسین دئیه دایاندیق. همن قارا کیشینی گؤردوم. اؤزونه گؤی بیر ایینه وۇردو. سانکی یئنه کروانین شوفرلیگینه حاضیرلانیردی.
سوْنرا اؤزومو ائوده تاپدیم. ائویمیز آپارتماندایدی. آپارتمانین آمباریندایدیم (یا دا آمبارا یاخین). اۆستدن سۇ قاینادانی آشاغی گؤندریب مندن آمبارا قوْیماسینی ایستهمیشدیلر. من ده باشقا یاخشی بیر یئر خاطیرلاییب اوْرایا آپاردیم...
بؤلوملر: باشقا یوخولار،
azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab